wickkiey/tamil-wikipedia-markdown huggingface dataset:
# எம். துரைராஜ்

**எம். துரைராஜ்** (பிறப்பு: நவம்பர் 1, 1934) மலேசியாவில் எழுத்தாளர்களுள் ஒருவரும் மலேசியத் தகவல் துறையில் பணிபுரிந்து ஓய்வு பெற்ற ஒருவருமாவார். தமிழ்நாட்டில், சிவகங்கை மாவட்டம், திருப்பத்தூர் அருகிலுள்ள தெம்மாப்பட்டு எனும் ஊரில் பிறந்த இவர் அப்பாவின் அழைப்பை ஏற்று 18 வயதில் சிங்கப்பூருக்குச் சென்றவர். பின்னர் மலேசியாவில் வசிக்கத் தொடங்கி விட்டார். 1963 ஆம் ஆண்டில் உலகிலேயே முதன்முதலில் மலேசியத் தொலைக்காட்சி தமிழ்ச் செய்தி ஒளிபரப்பைத் தொடங்கிய போது, அந்தச் செய்தியைத் தொகுத்து வழங்கிய பெருமை இவருக்குண்டு. இவரது 'பாதைகளும் பயணங்களும்' எனும் 600 பக்க அநுபவ நூல் மலேசியாவிலும், தமிழகத்திலும், லண்டன் தமிழ்ச் சங்கத்திலும், ஆக்ஸ்போர்ட் பல்கலைகழகத்திலும் வெளியீடு கண்டுள்ளது. அது ஆங்கிலத்திலும் மொழி பெயர்க்கப்பட்டுள்ளது.  

## எழுத்துத் துறை ஈடுபாடு
1950 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கட்டுரைகள், சிறுகதைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# பகல் நிலவு



***பகல் நிலவு*** 1985 ஆம் ஆண்டு வெளிவந்த தமிழ்த் திரைப்படம். இத்திரைப்படத்தில் முரளி, ரேவதி ஆகியோர் நடித்திருந்தனர். இளையராஜா இசையமைத்திருந்தார். மணிரத்னம் இப்படத்தை இயக்கினார்.  

## நடிகர், நடிகையர்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன் எழுதியிருந்தார்.
# கூகலூர்


** கூகலூர் ** (ஆங்கிலம்: **Kuhalur** ), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் கோபிச்செட்டிப்பாளையம் வட்டத்தில் இருக்கும் ஒரு பேரூராட்சி ஆகும். கூகலூர் பேரூராட்சிக்கு தென்கிழக்கில் 37 கி.மீ. தொலைவில் ஈரோடு உள்ளது.  

இதனுடைய உண்மையான பெயர் கூவலூர் (கூவல் + ஊர் = கூவலூர்). கூவல் என்றால் கிணறு என்று பொருள்படும். கிணறுகள் நிறைந்த ஊர் என்ற பெயர்ப் பொருளே கூவலூர். கூவலூர் என்கின்ற பெயர் மருவி கூகலூர் என திரிந்தது.  

## அமைவு
கோபிசெட்டிபாளையதிலிருந்து கிழக்கே எட்டு கிலோமீட்டர் தொலைவிலும் , அத்தாணி-இல் இருந்து தெற்கே ஏழு கிலோமீட்டர் தொலைவிலும், ஒத்தகுதிரையில் இருந்து வடக்கே ஆறு கிலோமீட்டர் தொலைவிலும் கூகலூர் அமைந்துள்ளது. கூகலூரின் தென்கிழக்கு எல்லையாக உள்ள பெரிய ஊர் கவுந்தபாடி.  

## உள்ளடக்கம்
கூகலூர் என்ற பேரூராட்சி, வள்ளலார் குடியிருப்பு, காட்டுவளவு, குளத்துக்கடை,தண்ணீர் பந்தல் புதூர் என்ற சிறு கிராமங்களை உள்ளடக்கியது. இங்கு செல்லியண்டி அம்மன் கோவில், மாரியம்மன் கோவில்கள், பிள்ளையார் கோவில்கள் என பல கோவில்களை கொண்ட ஊராக திகழ்கிறது. சில ஆரம்ப பள்ளிகள், ஒரு உயர்நிலை பள்ளி கொண்டதாகவும் உள்ளது கூகலூர் கிராமம்.  

கல்வி, ஒரு நூலகம், அஞ்சல் அலுவலகம், மின்சார அலுவலகம், பேரூராட்சி அலுவலகம் மற்றும் மேம்படுத்தப்பட்ட அரசு ஆரம்ப சுகாதார நிலையம் என்று அரசு அலுவலகங்கள் தேவையான அளவு உள்ள ஊர். எண்பது விழுக்காடு மக்கள் விவசாயத்தொழிலே முதன்மையாக கொண்டு பசும்பாய் விரித்த அழகு கிராமம் கூகலூர்.  

## நீர் வளம்
விவசாயத்திற்காக பவானி ஆற்றில் இருந்து வரும் வாய்க்கால் பாசனமும், குடி நீருக்காக ஆழ்குழாய், கிணறு, ஆற்று நீர் விநியோகம் நிறைந்த நீர் வளம் கொண்ட எழில் கொஞ்சும் கிராமமாக திகழ்கிறது கூகலூர். கொங்குத் தமிழை (கொங்குத் தமிழ்) பேச்சு வழக்காக கொண்ட மக்கள் மஞ்சள், நெல்,கரும்பு,வாழை போன்றவற்றை பயர் செய்து வருகின்றனர்.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,628 வீடுகளும், 11,753 மக்கள்தொகையும் கொண்டது.  

## ஆதாரங்கள்
# ஆல்பிரடு அரசல் வாலேசு


**ஆல்பிரடு அரசல் வாலேசு** அல்லது **ஆல்பிரட் ரசல் வாலஸ்** (*Alfred Russel Wallace*, 8 சனவரி 1823 - 7 நவம்பர் 1913) இங்கிலாந்து இயற்கையியலாளர், புவியியல் அறிஞர், மக்களியல் அறிஞர் மற்றும் உயிரியல் அறிஞருமாவார். இவர் சார்லசு டார்வினுக்கு முன்னர் உயிரினங்களில் இயற்கைத் தேர்வு பற்றிய கோட்பாட்டை வெளியிட்டவராவார்.  

### வாலேசு எழுதிய சில முக்கிய புத்தகங்கள்
- 
- Wallace, Alfred Russel (1869) *The Malay Archipelago*. Harper.
- 
- 
- 
- 
- 
- 

### வாலேசு எழுதிய சில முக்கிய ஆராய்ச்சி கட்டுரைகள்
- the Monkeys of the Amazon'', 1853 Speculates on the effect of rivers and other geographical barriers on the distribution of closely allied species.
- the Law Which Has Regulated the Introduction of New Species'', 1855 Wallace's thoughts on the laws governing the geographic distribution of closely allied species and the implications of those laws for the transmutation of species.
- the Tendency of Varieties to Depart Indefinitely From the Original Type'', 1858 Paper on natural selection sent by Wallace to Darwin.
- the Zoological Geography of the Malay Archipelago'', 1859 Contains first description of வாலசுக் கோடு.
- on the Rev. S. Haughton's Paper on the Bee's Cell, And on the Origin of Species*, 1863 Wallace's defence of the *Origin'' on the topic of evolution of the hexagonal bee cell.
- the Physical Geography of the Malay Archipelago'', 1863 Paper on the geography and possible geographic history of Indonesia with concluding remarks on importance of biogeography and biodiversity that are frequently cited in modern conservation circles.
- and American Flowers'', 1891 Contains speculation on how glaciation may have affected distribution of mountain flora in North America and Eurasia.
# காளிங்கராயன் கால்வாய்



**காளிங்கராயன் வாய்க்கால்** கொங்கு மண்டலத் தலைவர் காளிங்கராயன் என்பவரால் 1271 ஆம் தொடங்கப்பட்டு 1283 ஆம் முடிக்கப்பட்டது. இவ்வாய்க்காலின் மொத்த நீளம் 56 மைல்கள் (90 கி.மீ.) ஆகும். பவானி, காவிரி ஆற்றுடன் கூடுவதற்கு சற்று முன் அணை கட்டி பவானி ஆற்று நீர் காளிங்கராயன் வாய்க்காலுக்கு திருப்பி விடப்பட்டது.காவிரியை ஒட்டியும்,இணையாகவும் மேற்கு புறத்தில் 56 மைல்கள் பயணித்து நொய்யல் ஆற்றில் ஆவுடையாபாறை என்னும் இடத்தில் இவ்வாய்க்கால் சேர்கிறது. இடையில் மூன்று ஓடைகளை கடந்து செல்கிறது. ஈரோடு பகுதியில் காவிரி ஆழமான பள்ளத்தில் பாய்வதால் வேளாண்மைக்கு பயன்படுவதில்லை.இவ்வாய்க்கால் மூலம் ஈரோடு மாவட்டம் சிறப்பாக பயனடைகிறது. இவ்வாய்க்கால் தொடங்குமிடத்தில் இதன் சராசரி கடல் மட்ட உயரம் 534 அடியாகும், முடியுமிடத்தில் இதன் சராசரி கடல் மட்ட உயரம் 412 அடியாகும். இதன் மூலம் 15,743 ஏக்கர் நிலம் பாசன வசதி பெறுகிறது. இவ்வாய்க்கால் தொடங்குமிடத்திலிருந்து முடியுமிடம் வரையில் 36 மைல்கள்தானெனினும், இயற்கையாய் அமைந்த சிறுசரிவின் முழுப்பயனைப் பெறவேண்டியும் மிகுதியான நிலப்பகுதிகள் பாசனம் பெறவேண்டியும், இதனை வளைவுகளுடன் 56 மைல்கள் ஓடுமாறு அமைக்கப்பட்டுள்ளது.இவ்வாய்க்கால் வளைந்து வளைந்து உள்ளதால் கோண வாய்க்கால் எனவும் அழைக்கப்படுகிறது.  

700 ஆண்டுகள் பழமை வாய்ந்த இவ்வாய்க்கால் சாயக்கழிவு தோல்கழிவு மாசுக்களால் பாதிப்படைந்துள்ளது.
# ஐதராபாத் (பாகிஸ்தான்)



**ஐதராபாத்** (*Hyderabad*) என்பது பாகிஸ்தானின் சிந்து மாகாணத்தில் உள்ள கராச்சிக்கு அடுத்த பெரிய நகராகும். இது சிந்து ஆற்றின் கரையில் உள்ளது. இது பாகிஸ்தானின் ஏழாவது பெரிய நகரமாகும். 1947 -1955 வரை இந்நகரம் சிந்து மாகாணத்தின் தலைநகராக இருந்தது.  

## இதனையும் காண்க

- ஐதராபாத் மாவட்டம், பாகிஸ்தான்
- ஐதராபாத்து ஊறுகாய்
# கடற்கரை பள்ளி


**கடற்கரை பள்ளி** அல்லது **கடற்கரை மசூதி** (kadarkarai Palli or Kadarkarai Masudhi) என அழைக்கப்படுவது, தமிழ்நாட்டின் காயல்பட்டினம் நகரில் அமைந்துள்ள ஒரு பழமையான இஸ்லாமிய மசூதி ஆகும். இதுவே தமிழ்நாட்டின் முதல் மசூதியும், இந்தியாவின் இரண்டாவது மசூதியும் ஆகும்.  

## வரலாறு

இஸ்லாமியர்களின் இறுதி நபியான முகம்மது நபி (ஸல்) அவர்களின் மறைவுக்குப்பின் முதல் கலிபாவாக தேர்ந்தெடுக்கப்பட்டவர் அபூபக்கர் (ரலி) என்பவராவார். இவரது ஆட்சிக்காலத்தில் ஒரு வியாபார குழு 633 ஆம் ஆண்டு சுமார் 224 ஆண்கள், பெண்கள் மற்றும் குழந்தைகளுடன் முதன்முதலாக காயல்பட்டினம் நகரில் வந்து தங்கியது. முகம்மது கல்ஜி என்பவர் அந்தக் குழுவுக்கு தலைமை ஏற்று வந்தார். அந்த சமயத்தில் அந்தப் பகுதியை ஆண்ட பாண்டிய மன்னனான அபிராம ராஜா அதிராஜ ராஜா ஜெயவீர ராஜுக்கர் என்பவர் அவர்களை வரவேற்று, அவர்கள் தங்குவதற்கும் வழிசெய்தார்.  

பின் அங்கேயே தங்கி வியாபாரத்தில் ஈடுபட்ட அந்தக் குழுவினர், தங்கள் வழிபாட்டுக்காக, ஒரு மசூதியை கட்டினர். இதுவே கடற்கரை பள்ளி என அழைக்கப்படுகின்றது. இது இரண்டாவது கலீபாவான உமர் (ரலி) அவர்கள் காலத்தில் கட்டப்பட்டது.  

## முக்கியத்துவம்

இந்த மசூதி கட்டப்பட்ட ஆண்டை அறுதியிட்டுக் கூற முடியாவிட்டாலும், இது தோராயமாக 633 முதல் 640 ஆம் ஆண்டுக்குள் கட்டப்பட்டிருக்கலாம் என நம்பப்படுகின்றது. மாலிக் பின் தீணார் என்பவரால் கேரள மாநிலம் கொடுங்கலூரில் 612 ஆம் ஆண்டு கட்டப்பட்ட, இந்தியாவின் முதல் மசூதியான சேரமான் ஜுமா மசூதிக்கு அடுத்து கட்டப்பட்ட இதுவே இந்தியாவின் இரண்டாவது மசூதி ஆகும். மேலும் இதுவே தமிழ்நாட்டின் முதல் மசூதி ஆகும்.  

## இன்றைய நிலை

இன்று இந்த மசூதி கோஸ்மறை தர்கா அருகில் உள்ளது. இதன் பல பகுதிகள் இயற்கை சீற்றங்களினால் அழிந்துவிட்ட நிலையில் எஞ்சிய பகுதிகள் சிதிலமடைந்து உள்ளது. ஆனால் இங்கு இருக்கும் இரண்டு கல்வெட்டுகள் இந்த மசூதியின் வரலாற்று பெருமைகளை நினைவு கூறுகின்றன. இதில் முதலாவது கல்வெட்டு, இந்த மசூதிக்கு பாண்டிய மன்னன் நிலம் கொடுத்ததை நினைவு கூறுகின்றது. அடுத்தது அந்நாளில் வாழ்ந்த இஸ்லாமிய பெரியாவரான செய்யது அஹமது பின் சஹீது இப்நு முகம்மது கரீம் மதானி என்பவரை பற்றி கூறுகின்றது.  

## இதையும் பார்க்கவும்

சேரமான் ஜுமா மசூதி
# ரேஞ்சர் திட்டம்

**ரேஞ்சர் திட்டம்** (*Ranger program*) என்பது 1960களில் ஐக்கிய அமெரிக்காவினால் சந்திரனின் மேற்பரப்பின் மிகக் கிட்டவான படிமங்களை எடுப்பதற்காக விண்வெளிக்கு அனுப்பப்பட்ட ஆளில்லா விண்கலங்கள் ஆகும். ரேஞ்சர் விண்கலங்கள் தாம் எடுத்த படிமங்களை பூமிக்கு அனுப்பியவுடன், சந்திரனின் மேற்பரப்பில் மோதுமாறு வடிவமைக்கப்பட்டன. மொத்தம் 9 ரேஞ்சர் விண்கலங்கள் விண்ணுக்கு அனுப்பப்பட்டன. இத்திட்டத்திற்கான மொத்தச் செலவு கிட்டத்தட்ட $170 மில்லியன்கள் ஆகும்.  

## ரேஞ்சர் விண்கலம்
ஒவ்வொரு ரேஞ்சர் விண்கலமும் தன்னுடன் ஆறு கமராக்கள் கொண்டு சென்றன.  

- ரேஞ்சர் 1, ஆகஸ்ட் 23 1961 இல் ஏவப்பட்டது. ஏவல் தோல்வியடைந்தது.
- ரேஞ்சர் 2, நவம்பர் 18 1961 இல் ஏவப்பட்டது. ஏவல் தோல்வியடைந்தது.
- ரேஞ்சர் 3, ஜனவரி 26 1962 இல் ஏவப்பட்டது. சந்திரனை அடையவில்லை.
- ரேஞ்சர் 4, ஏப்ரல் 23 1962 இல் ஏவப்பட்டது. விண்கலம் சேதமடைந்தது.
- ரேஞ்சர் 5, அக்டோபர் 18 1962 இல் ஏவப்பட்டது. சந்திரனை அடையவில்லைஇ.
- ரேஞ்சர் 6, ஜனவரி 30 1964, கமராக்கள் இயங்கவில்லை.
- ரேஞ்சர் 7
  - ஜூலை 28 1964 இல் ஏவப்பட்டது.
  - ஜூலை 31, 1964 இல் சந்திரனுடன் மோதியது.
- ரேஞ்சர் 8
  - பெப்ரவரி 17 1965 இல் ஏவப்பட்டது.
  - பெப்ரவரி 20 1965 இல் சந்திரனுடன் மோதியது.
- ரேஞ்சர் 9
  - மார்ச் 21 1965 இல் ஏவப்பட்டது.
  - மார்ச் 24 1965 இல் சந்திரனுடன் மோதியது.
# ரோஸ் கோபுரம்



**ரோஸ் கோபுரம்**, ஐக்கிய அரபு அமீரகத்தின் அமீரகங்களில் ஒன்றான துபாயில் உள்ள ஷேக் சயத் வீதியில் அமைந்துள்ள 77 மாடிக் கட்டிடம் ஆகும். 333 மீட்டர் (1,093 அடி) உயரம் கொண்ட இக் கட்டிடம், விடுதியாக மட்டுமே பயன்படும் கட்டிடங்களில் உலகிலேயே மிகவும் உயரமான கட்டிடம் ஆகும். தொடக்கத்தில் இக் கட்டிடத்தை 380 மீட்டர் (1,247 அடி) உயரம் கொண்டதாகக் கட்டத் திட்டமிட்டிருந்தனர். எனினும், பின்னர் வடிவமைப்புக் காலத்தில் இதன் உயரம் குறைக்கப்பட்டது. கட்டுமான வேலைகள் 2004 ஆம் ஆண்டில் தொடங்கின. 2006 அக்டோபர் 24 ஆம் தேதி கட்டிடம் அதன் முழு உயரத்தை அடைந்தது. அக் கட்டிடத்தில் அமைந்துள்ள விடுதி "ரோஸ் ரொட்டானா சூட்ஸ்" ஆகும்.
# லிங்கைய காளிங்கராய கவுண்டர்



**காளிங்கராயரின்** இயற்பெயர் **லிங்கைய கவுண்டர்**. இவர் கிபி 1240 ம் ஆண்டு பிறந்தார். பொள்ளாச்சி அருகே ஜமீன் ஊத்துக்குளி அரண்மனையில் இவரது வாரிசுகள் வாழ்ந்து வருகின்றனர். .  

## காளிங்கராயன் பட்டம் பெற்ற வரலாறு
20 வயது ஆனதும் அப்பொழுது கொங்கு பகுதியை ஆண்ட பாண்டிய மன்னன் வீரபாண்டியன் (1265-1280) படையில் சேர்ந்தார். தனது செயலாற்றலால் விரைவில் தலைமைப்பதவியை அடைந்தார். பாண்டிய மன்னன் இவரை உத்திர மந்திரி (தலைமை அமைச்சர்) ஆக்கினார். மேலும் காளிங்கராயன் என்ற பட்டத்தையும் வழங்கினார். இவரின் உண்மைப்பெயரான **லிங்கைய கவுண்டர்** என்பதால் அல்லாமல் **காளிங்கராயர்** என்ற பெயராலயே இவர் அறியப்படுகிறார். இவரின் சிறப்பை இன்றளவும் சொல்லுவது இவரின் பணிகளே.  

## காளிங்கராயன் கால்வாய்
பவானியையும் நொய்யலையும் இணைத்து இவர் வெட்டிய பாசன கால்வாய் காளிங்கராயன் வாய்க்கால் என அறியப்படுகிறது. இவ்வாய்காலை அமராவதி ஆற்றுடன் இணைக்க இவர் முடிவெடுத்து அத்திபாளையம் அருகே அணை கட்டினார். எனினும் அவரின் இத்திட்டம் நிறைவேறவில்லை. அத்திபாளையத்தில் உள்ள அணை ஓட்டை அணை என்று இப்பொழுது அழைக்கப்படுகிறது.  

## வாரிசுகள்
இவர் கால்வாய் வெட்டிய பின்பு அதை தன் சொந்த பயன்பாட்டிற்கு தான் வெட்டினார் என ஊர் மக்கள் பேச தொடங்கினர். அதனால் இவர் தன்னுடைய குடும்பம், சில உறவினர்கள் மற்றும் பங்காளிகளுடன் ஊத்துக்குளி பகுதியில் குடியேறினார். பிறகு அங்கே கோட்டை கட்டி ஆட்சி செய்தார். இவருக்கு பிறகு இவரின் வாரிசுகள் 40 தலைமுறையாக ஊத்துக்குளி நாட்டை (பாளையத்தை) ஆட்சி செய்து வருகின்றனர்.
# இருகலப்பாசி



**இருகலப்பாசிகள்** (இலங்கை வழக்கு: **தயற்றம்**, ஆங்கிலம்: **Diatoms**) என்னும் சொல் இரண்டு எனப்பொருள் தரும் கிரேக்க மொழிச்சொற்களில் இருந்து உருவானது:: διά (dia, ட'யா) = "through" ("ஊடே")+ τέμνειν (temnein, டெம்னைன்) = "to cut" ("வெட்டு"), அதாவது "பாதியாய் பகுப்பது" ("cut in half" ) பாசிகளிலேயே மிகவும் தனித்தன்மை கொண்டவை. இவற்றின் அமைப்பு சலவைக் கட்டிகளை இட்டுவைக்கும் டப்பிக்களைப் போல, மேலே ஒரு கலமும் கீழே ஒரு கலமுமாக இருக்கும். இதன் கலங்கள் சிலிக்கா செல்களால் அமைந்தவை. ஒவ்வொறு சிற்றினமும் தங்களுக்கே உரிய பல்வேறு வேலைப்பாடுகள் மிகுந்த கல மேற்கூரையைக் கொண்டிருக்கும். இந்த வேலைப்பாடுகளே ஒரு சிற்றினத்திலிருந்து மற்றொன்றைக் கண்டுபிடிக்க வகைப்பாட்டியலில் உதவுகிறது.இருகலப் பாசிகளில் மட்டும் ஒரு லட்சத்துக்கும் மேற்பட்ட சிற்றினங்கள் உள்ளன.  

இருகலப்பாசிகளின் இருப்பு அதனை சுற்றியுள்ள சுற்றுப்புறச்சூழலை பொருத்ததாகும். ஒவ்வொரு சிற்றினமும் தங்களுக்குரிய சூழ்நிலைக்கூறுகளுக்குள் (Ecological Niche) மட்டும் வாழும். இருகலப்பாசிகளின் இத்தகைய பண்புகள் இவற்றை மிகவும் சிறந்த உயிர் சுட்டிக்காட்டியாக (Bioindicator) உபயோகிக்க உதவுகின்றது. இருகல பாசிகளின் கல அமைப்பு சிலிகாவாலனது, அவை நைட்ரிக் அமிலத்தையும் எதிர்த்து நிற்க கூடியது. ஒவ்வொரு நீர் நிலையில் உள்ள இருகல பாசியின் வடிவமும் தனி தன்மை உடையது. அது மட்டுமின்றி ஒரே நீர் நிலையில் வெவ்வேறு கால நிலைகளில் வெவ்வேறு வடிவ இருகலப்பாசிகள் காணப்படும்.  

## இந்தியாவில் இருகலப்பாசிகள் ஆராய்ச்சி
இந்தியாவில் பாசிகளை பற்றிய ஆராய்ச்சியை தொடங்கியவர் சென்னையை சேர்ந்த எம்.ஓ.பி. ஐயங்கார். இவர் இந்திய பாசியியல் துறையின் தந்தை எனப் போற்றப்படுபவர். இவர் அனைத்து வகையான பாசிகளைப் பற்றிய ஆராய்ச்சியை தொடங்கினாலும். "இருகலப் பாசிகள்" பற்றிய ஆராய்ச்சியை இவரது மாணவர்கள் தொடங்கி வைத்தனர். இவரை தொடர்ந்து டி.வி. தேசிகாச்சாரி, குசராத்தை சேர்ந்த எச்.பி. காந்தி, மகாராட்டிராவை சேர்ந்த பி.டி. சரோட் மற்றும் என். டி. காமத் என்பவர்கள் இந்தியாவில் காணப்படும் இருகலப் பாசிகளை பற்றிய ஆராய்ச்சியை தொடர்ந்தார்கள்.  

## தடயவியலில் இருகலப்பாசிகள்
ஒருவர் நீரில் மூழ்கி இறக்கும் போது இருகலப் பாசிகள் நுரையீரலில் உள்ள காற்றுப் பைகள் வெடிப்பதன் மூலம் குருதி ஓட்டத்திற் கலந்து உடலின் பல்வேறு திசுக்களை அடைகின்றன. குறிப்பாக, என்பு மச்சையில் இவற்றின் இருப்பை தடயவியல் வல்லுநர்கள் பரிசோதிப்பர். ஒருவரை வேறு ஏதேனும் வழியிற் கொன்று விட்டு நீரிற் தூக்கிப் போட்டிருப்பின், அவரது எலும்பு மச்சையில் இருகலப்பாசி இருக்காது. ஏனென்றால் இருகலப்பாசி என்பு மச்சையை அடைய உயிருள்ள குருதி ஓட்டம் தேவை.  

## மேற்கோள்களும் அடிக்குறிப்புகளும்
# மிலெனியம் கோபுரம் (துபாய்)



**மிலெனியம் கோபுரம்**, ஐக்கிய அரபு அமீரகத்தின் அமீரகங்களில் ஒன்றான துபாயில் உள்ள ஷேக் சயத் வீதியில் அமைந்துள்ளது. 60 மாடிகளைக் கொண்ட இக் கட்டிடம் 285 மீட்டர்கள் (935 அடி) உயரம் கொண்டது. 2006 ஆம் ஆண்டில் இக்கட்டிடம் கட்டி முடிக்கப்பட்டது. 301 மூன்று படுக்கை அறைகளைக் கொண்ட வீடுகளையும், 106 இரண்டு படுக்கை அறைகளைக் கொண்ட வீடுகளையும் கொண்ட இக் கட்டிடத்தின் அருகிலேயே இதற்கான 10 மாடிகளைக் கொண்ட, 471 தானுந்துகளுக்கான தரிப்பிட வசதி உண்டு.  

## வெளியிணைப்புகள்
- Emporis.com
- SkyscraperPage.com
# பாசி எரிபொருள்

**பாசி எரிபொருள்** எனபது பாசிகளை அறுவடை செய்து பின் அவற்றிலிருந்து பிரித்தெடுக்கப்படும் எரிபொருளைக் குறிப்பதாகும். பாசி எரிபொருளுக்கு மூன்றாம் தலைமுறை எரிபொருள் என்று பெயரும் உண்டு. இம்முறையான எரிபொருள் தயாரிப்பு சுற்றுப்புறச்சூழலுக்குத் தீங்கு விளைக்காமல் நிலைத்த மேம்பாடுடன் தயாரிக்கப்படுகின்றது.  

எரிபொருளுக்காகப் பெட்ரோலியத்தைத் தாண்டி வேறு ஊற்றுக்களை நோக்கி ஆய்வுகள் சென்று கொண்டிருக்கின்றன. அமெரிக்காவில் இதற்கான ஆய்வுகள் பல இடங்களில் நடந்து வருகின்றன. நீர்வாழ் உயிரினமான பாசிகளில் (ஆல்கே/Algae) இருந்து சுற்றுச்சூழலுக்குக் கேடு விளைவிக்காமலும், அதே சமயம் பொருளாதார ரீதியில் கட்டுபடியாகக்கூடியதுமான விலையிலும் புத்தம்புதிய உயிரி டீசலைத் தயாரித்துள்ளார்கள் வேதியியலாளர்கள்.  

அண்மையில் அமெரிக்க வேதியியல் அமைப்பின் 237வது தேசியக் கூட்டத்தில் இந்த ஆய்வு வெளியிடப்பட்டுள்ளது. பாசிகளில் இருந்து உயிரி டீசல் தயாரிக்கும்போது இதுவரை உற்பத்திச் செலவு மட்டுமே தலையாய பிரச்சினையாக இருந்து வந்தது. ஆனால் தற்போதைய கண்டுபிடிப்பின்படி உற்பத்திச்செலவு 40 சதவீதமாக குறைக்கப்பட்டிருக்கிறது.  

உலகெங்கிலும் உள்ள கடல்கள், ஏரிகள், ஆறுகள் இவற்றிலெல்லாம் பாசிகள் அபரிமிதமாகக் கிடைப்பதால் மூலப்பொருள் தட்டுப்பாடு இருக்காது. புதிதாகக் கண்டுபிடிக்கப்பட்டுள்ள உற்பத்திமுறையின்படி, சுற்றுச்சூழலை மாசுபடுத்தும் கழிவுநீர் வெளியாவதில்லை. இந்த புதிய முறைக்கு “solid catalyst continuously flowing fixed-bed” method என்று பெயரிட்டுள்ளார்கள். மேலும் உற்பத்திக்குக் குறைந்த இடப்பரப்பே போதுமென்பதால் தொழிற்சாலையின் அளவும் சிறியதாக இருக்கும்.  

உயிரி டீசல் தயாரிப்பில் தற்போது திரவ வினையூக்கி பயன்படுத்தப்படுகின்றது. புதிய கண்டுபிடிப்பின்படி திடநிலையிலான வினையூக்கி பயன்படுத்தப்படும். திடநிலையிலான வினையூக்கிகளை மீண்டும் மீண்டும் பயன்படுத்தமுடியும் என்பதும், உயிரி டீசல் தயாரிப்பினைத் தொடர்ச்சியாகச் செய்யமுடியும் என்பதும் கூடுதல் சிறப்பு. பழைய முறையில் உயிரி டீசல் உற்பத்தி செய்யும்போது திரவ வினையூக்கிகளை அமிலத்துடன் நடுநிலையாக்கல் வினைசெய்து பிரித்தெடுக்கவேண்டி இருந்தது. இதனால் உற்பத்தியை இடையிடையே நிறுத்த வேண்டி இருந்தது.  

புதிய முறை தொடர்ச்சியான உற்பத்தி முறை. ஓர் ஏக்கரில் விளைந்த சோயா பீன்களில் இருந்து தயாரிக்கப்படும் பயோ டீசலைக்காட்டிலும் 300 முதல் 400 மடங்கு அதிகமான உற்பத்தியைப் புதிய முறையில் ஈட்ட முடியும் என்கிறார் இதுபற்றிய அறிக்கையை அளித்த முதன்மை ஆய்வாளர் டாக்டர் பென் வென்.  

## பாசி எரிபொருளின் கூடுதல் நன்மைகள்
- முதல் இரண்டு தலைமுறை மாற்று எரிபொருள் போலன்றி, பாசிகளை வளர்க்க உணவு மற்றும் பயிர்களை வளர்க்க உதவாத நிலங்களைப் பயன்படுத்திக் கொள்ளலாம்.
- பாசிகள் வளரும்போது கார்பன் டை ஆக்சைடு நுகரப்படும் என்பதால் உலக வெப்பேற்றத்திற்கான காரணங்கள் குறையும்.
- பாசி எரிபொருளின் மூலக்கூறு அமைப்புகள் பெட்ரோலியத்தின் எரிபொருளினை ஒத்து இருக்கும் என்பதால் இந்தப் புதிய எரிபொருளைப் பயன்படுத்த வண்டிகளில் எந்த மாற்றமும் செய்ய வேண்டியிராது.
- பெட்ரோல், டீசல், விமான எரிபொருள் என்று பலவகையான எரிபொருள்களையும் பாசிகளின் வழியே தயாரிக்க இயலும்.
# நிலைத்த மேம்பாடு

'நிலைத்த மேம்பாடு' அல்லது 'நிலையான வளர்ச்சி' என்பது மனித தேவைகளுக்காக மூலப்பொருள் உபயோகிக்கும் பொழுது சூழ்நிலைக்கு தீங்கு விளைவிக்காமலும் மேலும் அடுத்தவரும் தலைமுறைகளுக்கு தேவையான மூலப்பொருள்களை பாதுகாப்பது ஆகும்.  

நாற்பது வருடங்களுக்கு முன்னால் , பேண்தகைமை(SUSTAINABILITY) எனப்படுவது இயற்கை வளங்களோடு ஒத்த பொருளாதாரத்தைக் குறிக்க பயன்படுத்தப்பட்டது.1987 இல் 'நிலையான வளர்ச்சி' என்னும் சொல் Brundtland ஆணைய அறிக்கையில் முதன் முதலாகப் பயன்படுத்தப்பட்டது.1992 இல் ரியோ டி ஜெனீரோ நகரத்தில் நடந்த புவி உச்சிமாநாட்டின் அறிக்கையான நிகழ்ச்சி 21, தகவல்,ஒருங்கிணைப்பு, பங்கேற்பு என்னும் மூன்று முக்கிய அம்சங்களை நிலையான வளர்ச்சிக்கு இன்றியமையாதவை என பிரகடனம் செய்தது. நிலையான வளர்ச்சியின் மூன்று தூண்களாக இணைப்புகள் ,தலைமுறைக்கும் தொடரும் சமத்துவம் மற்றும் சுறுசுறுப்பான இயக்கு திறன் ஆகியவை விளங்குகின்றன.
# நகர்வுச் சுதந்திரம்

**நகர்வுச் சுதந்திரம்**, **ஓரிடத்திலிருந்து இன்னொரு இடம் செல்வதற்கான உரிமை**, **பயணம் செய்வதற்கான உரிமை** என்பன மனித உரிமைகளாகக் கருதப்பட்டுப் பல நாடுகளின் அரசமைப்புச் சட்டங்களிலும் கூட இடம் பெற்றுள்ளன. இது ஒரு நாட்டின் குடிமக்கள் அந்த நாட்டைவிட்டு வெளியேறுதல், எங்கே அனுமதிக்கப்படுகிறார்களோ அங்கு பயணம் செய்தல், உரிய ஆவணங்களுடன் எந்நேரமும் நாட்டுக்குத் திரும்பி வருதல் என்பவற்றுடன், குறித்த நாட்டுக்குள்ளேயே தாம் விரும்பிய எந்த இடத்துக்குச் செல்வதற்கும், வாழ்வதற்கும், அங்கே வேலை செய்வதற்குமான உரிமைகளைக் குறிக்கிறது. இது அடிப்படை மனித உரிமையாக சிலரால் கருதப்படும் ஒரு சுதந்திரம் ஆகும். நாடுகளுக்கிடையே பயணம் செய்வதற்கும் வசிப்பதற்குமான முழுமையான சுதந்திரம் பெரும்பான்மையானோருக்கு இல்லை. இத்தகைய சுதந்திரம் வேண்டும் என்று சில அமைப்புகள் வலியுறுத்தி வந்த போதிலும், அந்தக் கோரிக்கைக்கு ஒரு நாட்டினதும், பன்னாட்டு அமைப்புகளினதும் ஆதரவு இல்லை. வெவ்வேறு வாழ்தரம் உள்ள நாடுகள், கீழ் வாழ்தரம் உள்ள நாடுகளில் இருந்து குடிவரவை விரும்பவதில்லை. முழுமையான சுதந்திரம் இருந்தால், நிலையான நிர்வாகம் செய்வதும் கடினாமக இருக்கும் என்றும் கருதப்படுகிறது.  

ஒரு குடிமை நாட்டுக்குள்ளேயே நகர்வதற்கு பெரும்பான்மை நாடுகளில் சுதந்திரம் உண்டு. எனினும் பல நாடுகளில் இச்சுதந்திரமும் இல்லை. குறிப்பாக சீனாவில் ஒரு கிராமத்தார் நகரத்துக்கு சுதந்திரமாக அனுமதி இன்று நகர முடியாது.  

நகர்வு சுதந்திரம் என்பது ஒரு தனிப்பட்டவரின் இடத்துக்குள் செல்வதற்கான சுதந்திரம் என்று பொருள் படாது.  

## இவற்றையும் பாக்க
# ஊடகச் சுதந்திரம்

**ஊடகச் சுதந்திரம்** என்பது ஊடகங்கள் மிரட்டலும் தணிக்கையும் இல்லாமல் தகவலை வெளியிடுவதற்கான சுதந்திரம் ஆகும். சட்டமன்றம், நிர்வாகம், நீதிமன்றம், ஊடகம் ஆகியவை மக்களாட்சியின் நான்கு தூண்களாக கருதப்பட்டுகின்றன. அதன் நீட்சியாக சுதந்திரம் ஊடகம் சமூகத்தின் முக்கிய அங்கமாக கருதப்படுகிறது.  

வெவ்வேறு நாடுகளில் ஊடகச் சுதந்திரம் வெவ்வேறு நிலைகளில் உள்ளது. நேர்டிக் நாடுகள், கனடா, ஐக்கிய அமெரிக்கா, ஜப்பான், ஆஸ்திரேலியா போன்ற நாடுகளில் ஊடகங்கள் மிகச் சுதந்திரமாக இயங்குகின்றன. சீனா, ஈரான், வட கொரியா, கியூபா, இலங்கை ஆகிய நாடுகளில் ஊடகங்கள் மிகவும் கட்டுப்படுத்தப்பட்டுள்ளன. இந்தியா ஒரளவு கட்டுப்பாடுகளைக் கொண்ட ஒரு இடைப்பட்ட நாடாக உள்ளது.
# வார்ப்புரு:சுதந்திரங்கள்

<span>  
| **Freedoms** |
| --- |
| கருத்து </br>
ஊடகம் </br>
நகர்வு </br>
கூடல் </br>
அமைப்பு </br>
சமயம் </br>
தகவல் </br>
சிந்தனைச் சுதந்திரம் </br> |
| } |
</span>  

<noinclude>  
</noinclude>
# எமிரேட்ஸ் கிரவுன்



**எமிரேட்ஸ் கிரவுன்** ஐக்கிய அரபு அமீரகத்தின் அமீரகங்களில் ஒன்றான துபாயில் உள்ள 63 மாடிகளைக் கொண்ட வதிவிடக் கோபுரம் ஆகும். இதன் உயரம் 296&nbsp;மீ (971&nbsp;அடி). இதன் கட்டுமான வேலைகள் 2005 இல் தொடங்கி 2008 இல் நிறைவெய்தின. இது, துபாயில் உள்ள கட்டிடங்களில் 6 ஆவது உயரமான கட்டிடமும், உலகில் 45 ஆவது உயரமான கட்டிடமும் ஆகும்.
# 21 ஆம் நூற்றாண்டுக் கோபுரம்



**21 ஆம் நூற்றாண்டுக் கோபுரம்** ஐக்கிய அரபு அமீரகத்தின் துபாயில் உள்ள ஷேக் சயத் வீதியில் அமைந்துள்ள 55 மாடிகளைக் கொண்ட ஒரு கட்டிடம் ஆகும். <span>269&nbsp;m&nbsp;(883&nbsp;ft)</span> உயரம் கொண்ட இக் கட்டிடம் உலகின் மூன்றாவது உயரமான வதிவிடக் கட்டிடம் ஆகும்.  

இது 2003 ஆம் ஆண்டில் கட்டி முடிக்கப்பட்டபோது உலகின் மிக உயர்ந்த வதிவிடக் கட்டிடமாக இது இருந்தது. பின்னர், ஆஸ்திரேலியாவில், மெல்பர்ன் நகரில், யுரேக்கா கோபுரமும், அதே நாட்டின் குயீன்ஸ்லாந்தில் உள்ள கோல்ட் கோஸ்ட் என்னுமிடத்தில் கியூ 1 கோபுரமும் கட்டி முடிக்கப்பட்டபோது இது மூன்றாம் இடத்துக்குத் தள்ளப்பட்டது.  

எமிரேட்ஸ் விமான நிறுவன ஊழியர்களுக்கான தங்குமிடமாக விளங்கும் இக்கட்டிடத்தில் கடைசி மாடியில் ஒரு உடற்பயிற்சிக் கூடமும், கூரையில் ஒரு நீச்சல் குளமும் அமைந்துள்ளது. இந்த வானளாவியில் 7 உயர்த்திகள் உள்ளன.  

இதிலுள்ள படுக்கை அறைகள் ஒவ்வொன்றும் பெரிய கண்ணாடிச் சாளரங்களைக் கொண்டுள்ளன. இவை ஷேக் சயத் வீதியையோ அரபிக் கடலையோ பார்க்கக் கூடிய வகையில் அமைந்துள்ளன.  

## கட்டுமானம்
டபிள்யூ. எஸ்.அட்கின்ஸ் நிறுவனம் இதன் கட்டிடக்கலை மற்றும் பொறியியல் வடிவமைப்புக்களை உருவாக்கியது.
# அல் காசிம் கோபுரங்கள்



**அல் காசிம் கோபுரங்கள்** ஒவ்வொன்றும் 53 மாடிகளைக் கொண்ட இரண்டு கட்டிடங்களைக் கொண்ட தொகுதி ஆகும். இது ஐக்கிய அரபு அமீரகத்தின் துபாயில் உள்ள சேக் சயத் வீதியில் அமைந்துள்ளது. நியூ யார்க் நகரில் உள்ள கிறிஸ்லர் கட்டிடத்தின் தோற்றத்தை ஒத்தவாறு வடிவமைக்கப்பட்டுள்ள இக் கோபுரங்கள் ஒவ்வொன்றும் உயரமானவை. நவம்பர் 2007 இல் அவற்றின் முழு உயரத்தை எட்டிய இக் கட்டிடங்கள் 2008 ஆம் ஆண்டின் தொடக்கத்தில் கட்டி முடிக்கப்பட்டன.
# த ஹார்பர் விடுதியும் வதிவிடமும்



**த ஹாபர் விடுதியும் வதிவிடமும்** என்பது 256 மீட்டர்கள் (840 அடி) உயரமும் 59 தளங்களையும் கொண்ட ஒரு கட்டிடம் ஆகும். இது 2007 ஆம் ஆண்டில் கட்டி முடிக்கப்பட்டது. வதிவிடங்களையும் விடுதியையும் கொண்ட இக் கட்டிடம் ஐக்கிய அரபு அமீரகத்தின் துபாயில், துபாய் மரீனா என்னும் பகுதியில் அமைந்துள்ளது. இக் கட்டிடத்தில் 261 வதிவிட அலகுகள் உள்ளன. இவற்றுள், 24 பெரிய தனி அறைகளும், 6 ஒரு படுக்கையறை கொண்ட அலகுகளும், 170 இரண்டு படுக்கையறை அலகுகளும், 55 மூன்று படுக்கையறை அலகுகளும் அடங்கும். இது, எமிரேட்ஸ் ஹொட்டேல்ஸ் அண்ட் ரெசிடென்ஸ் நிறுவனத்தின் இரண்டாவது தொகுதி.  

2007 நவம்பர் முதலாம் தேதி திறக்கப்பட்ட போது இது, எமிரேட்ஸ் மரீனா ஹொட்டேல் அண்ட் ரெசிடென்ஸ் என அழைக்கப்பட்டது. துபாய் மரீனா பகுதியில் பல கட்டிடங்களின் பெயர்களில் "மரீனா" என்னும் சொல் இருந்ததால் அப் பெயர் மாற்றப்பட்டது. To prevent confusion from their constumers, and to keep the nautical theme, the words "Emirates Marina" were changed to "The Harbour."
# அல் ஃபத்தான் மரைன் கோபுரங்கள்



**அல் ஃபத்தான் மரைன் கோபுரங்கள்**, ஐக்கிய அரபு அமீரகத்தின், துபாய் அமீரகத்திலுள்ள துபாய் மரீனா பகுதியில் அமைந்துள்ள ஒரு கட்டிடத் தொகுதியாகும். இத் தொகுதி அல் ஃபத்தான் கோபுரம், ஒயாசிஸ் கடற்கரைக் கோபுரம் என்னும் இரட்டைக் கோபுரங்களைக் கொண்டுள்ளது. இரண்டு கோபுரங்களும் அதிகார அடிப்படையிலான 245&nbsp;மீ (804&nbsp;அடி) உயரத்தையும், கூரை வரை 230&nbsp;மீ (755&nbsp;அடி) உயரத்தையும் கொண்டுள்ள இவ்விரு கோபுரங்களும் துபாயின் ஏழாவது உயரமான கட்டிடங்களாக விளங்குகின்றன. இவை 2006 ஆம் ஆண்டில் கட்டி முடிக்கப்படன.
# த டவர் (துபாய்)



**த டவர்** ஐக்கிய அரபு அமீரகத்தின் துபாய் அமீரகத்தில் உள்ள ஷேக் சயத் வீதியில் அமைந்துள்ளது. 243 மீட்ட உயரம் கொண்ட இக்கட்டிடம் 54 மாடிகளைக் கொண்டது. பிரமிட் வடிவ உச்சியுடன் அமைந்துள்ள இக் கட்டிடம் 2002 ஆம் ஆண்டில் கட்டி முடிக்கப்பட்டது. பெயர்பெற்ற எமிரேட்ஸ் கோபுரங்கள் இதற்கு அண்மையில் அமைந்துள்ளன.
# ஆல்பிரட் ரோசன்பெர்க்


**ஆல்பிரட் எர்ன்ஸ்ட் ரோசன்பெர்க்** , (ஜனவரி 12, 1893 – அக்டோபர் 16, 1946), பால்டிக் ஜெர்மானியக் கோட்பாட்டாளரும் ஜெர்மன் நாசிக் கட்சியின் கொள்கை வகுப்பாளர்களில் ஒருவருமாவார்.  

## கல்வி
இவர் கட்டிடக்கலையை ரஷ்யாவிலிருந்த (தற்போது எசுத்தோனியாவிலுள்ள) *ரிகா தொழிற்கல்வி* நிலையத்திலும், பொறியியலை *மாஸ்கோ உயர் தொழில்நுட்பப் பள்ளி*யிலும் பயின்றார். அதே பள்ளியில் 1917 ஆம் ஆண்டில் முனைவர் பட்டமும் பெற்றார். ரஷ்யப்புரட்சி நடைபெற்றுக்கொண்டிருந்த அவ்வேளையில் இவர் ரஷ்யப்புரட்சி எதிர்ப்பாளர்களுக்கு ஆதரவளித்தார்.  

## அரசியல்
*டீட்ரிக் எக்கார்ட்* என்னும் தேசிய ஜெர்மன் தொழிலாளர் கட்சித் தலைவர் இவரை இட்லரிடம் அறிமுகம் செய்தார். அது முதல் நாசி அரசாங்கத்தின் செயல் வடிவங்களை உருவாக்குவதில் பெரும்பங்காற்றினார். இனவெறிக்கொள்கை, யூதப்பகைமை, வெர்செய்ல் ஒப்பந்தங்களை மீறுதல் போன்ற செயல்களில் இவருடைய தாக்கம் அதிகமிருந்தது. கிருத்துவத்தை வெறுத்த ரோசன்பெர்க், கிருத்துவத்தை நடைமுறைக்குகந்த சமயமாக *(Positive Christianity)* மாற்ற முனைந்தார்.  

## இறப்பு
இவருக்கு இரண்டாம் உலகப்போருக்குப்பின் அமைக்கப்பட்ட நியூரம்பெர்க் விசாரணை ஆணையத்தினால் போர் விதிமீறல் மற்றும் மானுடத்துக்கு எதிரான குற்றங்களுக்காக தூக்குத்தண்டனை விதிக்கப்பட்டது. இவர் அக்டோபர் 16, 1946 இல் தூக்கிலிடப்பட்டுக் கொல்லப்பட்டார்.
# பார்க் பிளேஸ் (துபாய்)



**பார்க் பிளேஸ்**, ஐக்கிய அரபு அமீரகத்தின், துபாய் அமீரகத்தில் உள்ள ஷேக் சயத் வீதியில் அமைந்திருக்கும், கலப்புப் பயன்பாட்டுக் கட்டிடம் ஆகும். இது 56 மாடிகளைக் கொண்டது. இக் கட்டிடம் 234.1&nbsp;மீ (768&nbsp;அடி) உயரமானது. 2007 ஆம் ஆண்டில் கட்டி முடிக்கப்பட்ட இக் கட்டிடம் தற்போது (2009) துபாயின் 10 ஆவது உயரமான கட்டிடம் ஆகும்.
# படிமம்:Psathiyamoorthy.jpg

மூலம்: http://www.tamilkathir.com  

## நியாயமான பயன்பாடு
The image linked here is claimed to be used under fair use as:  
1. the photo is only being used for informational purposes.--Kanags <sup>\பேச்சு</sup> 10:02, 20 பெப்ரவரி 2009 (UTC)
# ரெய்க்ஸ் பியூரர் எஸ் எஸ்


**ரைக்ஸ்ஃபியூரர் எஸ் எஸ்** சிறப்பு பதவியாக ஜெர்மனியில் 1925 லிருந்து 1945 வரையுள்ள இடைப்பட்டக் காலத்தில் சுத்ஸ்டாஃபல் (எஸ் எஸ்-SS) படைப்பிரிவினரின் அதிகபட்ச அதிகாரம் கொண்டப் பதவியாக பயன்படுத்தப்பட்டது. 1926 இல் *பெர்ச்டோல்ட்* என்பவரால் இப்பதவி அறிமுகப்படுத்தப்பட்டது. அதன் பின் 1929 முதல் ஹைன்ரிச் இம்லர் இப்பதவியை வகித்தார். *எஸ் எஸ்* அமைப்பின் தலைமைத் தளபதி நிலையைக் குறிக்கும் இச்சொல் சாதாரணமாக 1934 வரை அழைக்கப்பட்டு வந்த்து. ஹைன்ரிச் இம்லர் ஸ்ட்ரோமப்டேலுங் ( எஸ் ஏ-SA) அமைப்பினருக்கும் அதன் தலைவர் *எர்னஸ்ட் ரோம்* என்பவருக்கும் எதிராக நிகழ்த்திய நீள் கத்திகளுடைய இரவு (*Night of the Long Knives*) என்ற நிகழ்வுக்குப் பின்னர் இப்பதவி ஜெர்மன் இராணுவ உயர் தளபதியின் பதவி (ஜெனரல் பீல்டு மார்ஷல்) அளவுக்கு முக்கியத்துவம் வாய்ந்த பதவியாக கருதப்பட்டது. ஒரே காலத்தில் எவரும் *ரைக்ஸ்ஃபியூரர்* மற்றும் *எஸ் எஸ்* தலைமை என்ற இரு பதவிகளையும் வைத்திருந்ததில்லை இதை நிருபித்தவர் இம்லர் மட்டுமே.  

## பதவி வகித்தவர்கள்
1925 முதல் 1945 வரையள்ள *20* வருட காலங்களில் இப்பதவியை *5* பேர் வகித்தனர் அதில் *இருவர்* மட்டுமே எஸ் எஸ் அமைப்பிலிருந்து வந்தவர்கள் அதில் *ஒருவர்* ஹைன்ரிச் இம்லர் (1929-1945). கடைசியாக பதவி வகித்தவர் *கார்ல் ஹன்க* (1945) இவர் இரஷ்யப் படையினரால் போரில் கொல்லப்பட்டார்.  

- ஜூலியஸ் ஷ்ரெக் (1925–1926)
- ஜோசப் பெர்க்டோல்ட் (1926–1927)
- எர்ஹார்ட் ஹைடன் (1927–1929)
- ஹைன்ரிச் ஹிம்லர் (1929–1945)
- கார்ல் ஹன்க (1945)
# சம்பந்தபுரம்


**சம்பந்தபுரம்** (*Sambandhapuram*) என்பது தமிழ் நாட்டில் துய்யம்பூந்துறை ஊராட்சிக்கு உட்பட்ட பகுதியில் உள்ள ஒரு பசுமை நிறைந்த அழகிய ஊர்.இங்கு மக்கள் அனைவரும் ஒற்றுமையுடனும் பாசத்துடனும் வாழ்ந்து வருகின்றனர்.  

இங்கு வேளாண்மை முக்கிய தொழில் ஆகும். இவ்வூர் கீழ்பவானி அணை பாசனத்திட்டத்தின் மூலம் நீர் பாசன வசதி பெறுகிறது. இவ்வூர் ஈரோட்டில் இருந்து தெற்கே 15 கி.மீ. தொலைவில் (*ஈரோடு பழனி நேர்வழி நெடுஞ்சாலை*) அவல்பூந்துறைக்கு மேற்கே 1 கி.மீ. தொலைவில் உள்ளது. இதன் அருகே அவல்பூந்துறை ஒழுங்குமுறை விற்பனைகூடம் அமைந்து உள்ளது. இது கொப்பரை தேங்காய் விற்பனைக்கு தமிழக அளவில் பெயர் பெற்ற சந்தைக்கூடம் ஆகும்.  

சம்பந்தபுரம் அஞ்சல் ஈரோடு மாவட்டம், அவல்பூந்துறை வழி, துய்யம்பூந்துறை அஞ்சல் நிலையம் வழி வருகின்றது. இவ்வூரின் அஞ்சல் குறியீட்டு எண் 638115. தொலைபேசி குறியீடு 0424.  

- மாவட்டம் : ஈரோடு
- சட்டமன்றத் தொகுதி: மொடக்குறிச்சி.
- நாடாளுமன்றத் தொகுதி: ஈரோடு
# மரீனா டெரஸ்



**மரீனா டெரஸ்** என்பது, ஐக்கிய அரபு அமீரகத்தின் துபாய் அமீரகத்தில் உள்ள ஒரு 38 மாடிக் கட்டிடம் ஆகும். 183&nbsp;மீ (600&nbsp;அடி) உயரம் கொண்ட இக் கட்டிடம் 2006 ஆம் ஆண்டில் கட்டி முடிக்கப்பட்டது. ஐக்கிய அரபு அமீரகத்தின் முன்னணி நிறுவனமான "இமார்" இதனைக் கட்டுவித்தது. கனடாவைச் சேர்ந்த, எச்.ஓ.கே கனடா என்னும் கட்டிடக்கலை நிறுவனம் இதனை வடிவமைத்தது.
# மக் 214 கோபுரம்



**மக் 214 கோபுரம்** ஐக்கிய அரபு அமீரகத்தின், துபாய் அமீரகத்தில் உள்ள ஜுமேரா லேக் டவர்ஸ் பகுதியில் அமைந்துள்ள ஒரி 40 மாடிக் கட்டிடம் ஆகும். இதன் உயரம் 155&nbsp;மீ (509&nbsp;அடி). இக் கோபுரம் 2007 ஆம் ஆண்டில் கட்டி முடிக்கப்பட்டது.
# துசித் ரெசிடென்ஸ்



**ரொஷானா கோபுரம்** எனவும் அழைக்கப்படும் **துசித் ரெசிடென்ஸ்** ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 35 மாடிகளைக் கொண்ட ஒரு கட்டிடம் ஆகும். இக் கட்டிடம் 174&nbsp;மீ (571&nbsp;அடி) உயரமானது. இதன் அமைப்பு வேலைகள் 2007 ஆம் ஆண்டில் முடிவடைந்து, 2008 ஆம் ஆண்டின் தொடக்கத்தில் முழுமையாக நிறைவெய்தியது.
# இசுக்கை கார்டன்சு


**இசுக்கை கார்டன்சு** (Sky gardens) ஐக்கிய அரபு அமீரகத்தின் துபாய் அமீரகத்தில் துபாய் அனைத்துலக நிதி மையம் பகுதியில் அமைந்துள்ள 45 மாடிகளைக் கொண்ட ஒரு கட்டிடம் ஆகும். இக் கட்டிடம் 160&nbsp;மீ (525&nbsp;அடி) உயரம் கொண்டது. 2008 ஆம் ஆண்டில் இக் கட்டிடம் கட்டி முடிக்கப்பட்டது.
# உமி நீக்கி


**உமி நீக்கி** என்பது தானியங்களில் உள்ள உமியையும் தவிட்டையும் நீக்கி அதன் விதைப் பகுதியை பிரித்து எடுக்கும் இயந்திரம் ஆகும். எ.கா நெல்லின் கோதையும் தவிட்டையும் அரிசியில் இருந்து பிரித்து எடுக்கும். இலங்கை, இந்தியா போன்ற நாடுகளில் நெல்லை அரிசி ஆலைக்கு எடுத்துச் சென்றால், அங்கே உமி நீக்கி அரிசி ஆக்கித் தருவர்.
# விதைக் கலப்பை


double-tube seed drill, published by Song Yingxing in the *Tiangong Kaiwu* கலைக்களஞ்சியம் of 1637.]]  
**விதைக் கலப்பை** என்பது விதைகளை சீராக விதைக்கும் ஓர் இயந்திரம். இவ்வியந்திரம் குறிப்பிட்ட வீதத்தில், ஆழத்தில், எல்லாப் பரப்புக்கும் சீராக விதைக்கும்.  

இது ஒரு பழமை வாய்ந்த கண்டுபிடிப்பு ஆகும் பண்டை சுமேரியன், சீனப் நாகிரங்களிலே இது பயன்பாட்டில் இருந்தது. தற்காலத்தில் இயந்திரவியல், இலத்திரனியவில் தொழில்நுட்பங்கள் இதை மேம்படித்தி உள்ளன.
# இணை அறுவடை இயந்திரம்



**இணை அறுவடை இயந்திரம்** என்பது அறுவடை, கதிர் அடித்தல், உமி நீக்கல் ஆகிய எல்லா செயல்களையும் ஒருங்கே செய்யக்கூடிய ஒரு வேளாண் இயந்திரம் ஆகும். முந்திய காலத்தில் மனிதர்களே இந்த செயற்பாடுகளில் உழைப்பு செலுத்த வேண்டி இருந்தது. அதன் பின்னர் அறுவடை இயந்திரம் (binder), கதிரடி இயந்திரம், உமி நீக்கி போன்ற இயந்திரங்கள் பயன்பாட்டுக்கு வந்தன. பின்னர் இவை எல்லாவற்றையும் ஒருங்கே செய்யும் இணை அறுவடை இயந்திரம் பயன்பாட்டுக்கு வந்தது. இவ்வியந்திரங்கள் பெரும்பாலும் மேற்குநாடுகளிலும், கம்பனி வயல்களிலும் பெரிதும் பயன்படுத்தப்படுகின்றன. இவை மிகவும் விலை உயர்ந்தவை ஆகும்.
# இந்திரா நூயி


**இந்திரா நூயி** (Indra Nooyi பிறப்பு அக்டோபர் 28, 1955) ஓர் இந்திய-அமெரிக்க வணிக நிர்வாகி மற்றும் பெப்சிகோவின் முன்னாள் முதன்மை செயல் அதிகாரி மற்றும் தலைவர் ஆவார்.  

உலகின் சக்திவாய்ந்த 100 பெண்களில் தொடர்ந்து இடம்பெற்றுள்ளார். 2014 ஆம் ஆண்டில், ஃபோர்ப்ஸ் பத்திரிக்கையின் உலகின் சக்திவாய்ந்த 100 பெண்களின் பட்டியலில் 13வது இடத்தைப் பிடித்தார் மேலும் 2015 மற்றும் 2017 ஆம் ஆண்டுகளில் பார்ச்சூன் பட்டியலில் இரண்டாவது சக்திவாய்ந்த பெண்மணியாகத் திகழ்ந்தார் அமேசான் மற்றும் பன்னாட்டுத் துடுப்பாட்ட அவையிலும் வாரியங்களிலும் பணியாற்றுகிறார்.  

## ஆரம்பகால வாழ்க்கை
நூயி 1955 ஆம் ஆண்டு அக்டோபர் மாதம் 28 ஆம் தேதி, இந்தியாவில், தமிழ்நாடு மதராசில் (இப்போது சென்னை என அழைக்கப்படுகிறது) பிறந்தார். தனது பள்ளிப்படிப்பை தி.நகரில் உள்ள புனித தேவதை ஆங்கிலோ இந்தியன் உயர்நிலைப்பள்ளி<nowiki/>யில் பயின்றார் .  

## கல்வி
நூயி 1974 இல் சென்னைப் பல்கலைக்கழகத்தின் சென்னை கிறித்துவக் கல்லூரியில் இயற்பியல், வேதியியல் மற்றும் கணிதத்தில் இளங்கலைப் பட்டங்களையும், 1976 இல் கல்கத்தா இந்திய மேலாண்மை நிறுவனத்தில் முதுகலைப் பட்டமும் பெற்றார்.  

1978 இல், நூயி வணிக மேலண்மைப் பள்ளியில் சேர்க்கப்பட்டு, அமெரிக்காவிற்குச் சென்றார், அங்கு 1980 இல் பொது மற்றும் தனியார் நிர்வாகத்தில் முதுகலைப் பட்டம் பெற்றார்  

## தொழில் வாழ்க்கை
இந்தியாவில் ஜான்சன் அண்ட் ஜான்சன் மற்றும் ஜவுளி நிறுவனமான *பியர்ட்செல் லிமிடெட்* ஆகியவற்றில் தயாரிப்பு மேலாளர் பதவிகளை வகித்தார். யேல் வணிகப் பள்ளியில் கல்வி பயிலும்போது ,கோடைகால உள்ளகப் பயிற்சியை பூஸ் ஆலன் ஹாமில்டனில் முடித்தார். பின்னர் மோட்டோரோலாவில் துணைத் தலைவர் மற்றும் வணிக வியூக வகுப்பாளர் மற்றும் திட்டமிடல் இயக்குநராகப் பணிபுரிந்தார், அதைத் தொடர்ந்து ஏசியா பிரவுன் பொவேரியில் பணியாற்றினார்.  

## விருதுகள் மற்றும் அங்கீகாரம்
ஜனவரி 2008 இல், நூயி அமெரிக்க-இந்திய வணிக குழுமத்தின் (USIBC) தலைவராகத் தேர்ந்தெடுக்கப்பட்டார். நூயி USIBC இன் இயக்குநர்கள் குழுவிற்கு தலைமை தாங்குகிறார், இது அமெரிக்க தொழில்துறையின் குறுக்கு பிரிவை பிரதிநிதித்துவப்படுத்தும் 60 க்கும் மேற்பட்ட மூத்த நிர்வாகிகளைக் கொண்டுள்ளது.  

2008 இல்,அமெரிக்கக் கலை மற்றும் அறிவியல் அகாதமியின் ஆய்வுதவித் தொகைக்குத் தேர்ந்தெடுக்கப்பட்டார்.  

2008 இல்,அமெரிக்காவின் சிறந்த தலைவர்களில் ஒருவராக *யுஎஸ் நியூஸ் & வேர்ல்டு ரிப்போர்ட்* மூலம் பெயரிடப்பட்டார்.  

நூயி ஜூலை 2009 இல் *குளோபல் சப்ளை செயின் லீடர்ஸ்* குழுவினால் சிறந்த தலைமை நிர்வாக அதிகாரியாகத் தேர்ந்தெடுக்கப்பட்டார்.  

2009 ஆம் ஆண்டில், பிரெண்டன் வுட் இன்டர்நேஷனல் என்ற ஆலோசனை நிறுவனத்தால் "*தி டாப்கன்* தலைமை நிர்வாக அதிகாரிகளில்" ஒருவராக நூயி கருதப்பட்டார்.  

*பார்ச்சூன்* பத்திரிகை 2006, 2007, 2008, 2009 மற்றும் 2010 ஆம் ஆண்டுகளுக்கான வணிகத்தில் மிகவும் சக்திவாய்ந்த பெண்களின் வருடாந்திர தரவரிசையில் நூயிக்கு முதலிடம் அளித்துள்ளது  

2008 முதல் 2011 வரையிலான அனைத்து அமெரிக்க நிர்வாகக் குழு ஆய்வில் *நிறுவன முதலீட்டாளரின்* சிறந்த தலைமை நிர்வாக அதிகாரி பட்டியலில் நூயி பெயரிடப்பட்டார் ஐந்து ஆண்டுகளுக்குப் பிறகு, கிராஃப்டின் தலைமை நிர்வாக அதிகாரி ஐரீன் ரோசன் ஃபீல்டு அமெரிக்க வணிகத்தில் மிகவும் சக்திவாய்ந்த பெண்மணியாக முதலிடம் பெற்றார்.
# நீள் கத்திகளுடைய இரவு



**நீள் கத்திகளுடைய இரவு** (Night of the Long Knives) (ஜெர்மன்: )  
அல்லது **முனகும் பறவையின் செயல்** (Humming Bird) என்று கூறப்படும் இந்நிகழ்வு நாசி ஜெர்மனியில் ஜூன் 30 முதல் ஜூலை 2 ,1934, வரையிலுள்ள காலத்தின் இடையில் நாசி நிர்வாகத்தினரால் நடந்த நீக்குதல் நிகழ்வினால் பல ஸ்ட்ரோமப்டேலுங் (எஸ் ஏ),ஊர்க்காவல் படைப்பரிவைச்சார்ந்த காவிச்சட்டையினர் அரசியல் கொலையுண்டனர். இந்நிகழ்வை இந்த சங்கேத வார்த்தைகொண்டு (ஹம்மிங் பேர்ட்) நாசிக்கள் அழைத்தனர். இச்செயல் அடால்ப் இட்லர் அந்தப் படைப்பிரிவின் தலைவர் எர்ன்ஸ்ட் ரோம் என்பவருக்கு எதிராக செயல்படுத்தப்பட்ட நிகழ்வைக் குறிப்பதாகும். அப்படைப்பிரிவினர் அதன் தலைமையாளருடன் தனித்து தன்னாட்சிப் பெற்ற பிரிவாக, பல தெருக்கலவரங்களிலும், ஆட்சிக்கு எதிரான செயல்களில் ஈடுபட்டதே இட்லரின் இந்த நடவடிக்கைக்குக் காரணம். அதுமட்டுமில்லாமல் ரெய்க்ஸ்வியர் எனப்படும் ஜெர்மன் இராணுவப்பிரிவில் பலர் துணை வேந்தராகிய பிரான்ஸ் வோன் பேப்பன் க்கு ஆதராவாக செயல்படுபவர்களை கண்டு களைந்தெடுக்கவும் இட்லர் இந்த செயல்களை மேற்கொண்டார் எனக் கூறப்படுகிறது. இந்த செயல் மூலம் சுமார் *85 முதல் 100 வரையிலான* உயிரிழப்புகள் மற்றும் *1000 க்கும் அதிகாமானோர்* கைது செய்யப்பட்டனர். இந்தக் கொலைச்செயல்கள் சுத்ஸ்டாப்பெல் ( எஸ் எஸ்) படைப்பரிவைச்சார்ந்தவர்களாலும் மேலும் கிஸ்டாப்போ எனும் உளவுப் பிரிவு காவல்துறையினராலும் இது நிகழ்த்தப்பட்டது. இதற்கு தலைமை வகித்தவர் ஹைன்ரிச் ஹிம்லர். தன் உட்கட்சிப் பிரிவு செயல்பாடுகளாயிருந்தாலும் அவற்றை ஒடுக்க மனித உரிமைக்கு எதிரான செயல்களை பயன்படுத்துவதில் இட்லர் தயங்கியதில்லை என்பதற்கு இது சான்று. இந்த நிகழ்வின் மூலம் இட்லர் ஜெர்மானிய மக்களின் உச்சபட்ச அதிகாரம் படைத்த நீதிபதியாக விளங்கினார்.
# உலக வணிக மைய வதிவிடம்



**உலக வணிக மைய வதிவிடம்** ஐக்கிய அரபு அமீரகத்தின் அமீரகங்களில் ஒன்றான துபாயில் அமைந்துள்ள துபாய் பன்னாட்டு மாநாட்டு மையத்தின் ஒரு பகுதியாக அமைந்துள்ள 38 மாடிகளைக் கொண்ட கட்டிடமாகும். 2008 ஆம் ஆண்டில் திறந்து வைக்கப்பட்ட உலக வணிக மைய வதிவிடம் ஜுமேரா லிவிங் என்னும் நிறுவனத்தால் மேலாண்மை செய்யப்படுகின்றது. இக் கோபுரத்தின் மொத்த உயரம் 158&nbsp;மீ (518&nbsp;அடி). இக் கட்டிடம் ஒரு ஐந்து நட்சத்திரத் தரம் உள்ள வதிவிட வசதிகளைக் கொண்டுள்ளது. இக் கட்டிடம் துபாயின் முதல் உயரமான கட்டிடமான உலக வணிக மையக் கட்டிடத்துக்கு அருகில் அமைந்துள்ளது. ஆகஸ்ட் 2005 இல் தொடங்கிய அத்திவார வேலைகள் 2006 ஆம் ஆண்டுத் தொடக்கத்தில் நிறைவெய்திக் கட்டிடத்தின் நிலமேற் பகுதி வேலைகள் தொடங்கின. இக் கட்டிடம் பழைய உலக வணிக மைய விடுதி இருந்த இடத்தில் அமைந்துள்ளது.
# த மொனார்ச் அலுவலகக் கோபுரம்



**த மொனார்ச் அலுவலகக் கோபுரம்** ஐக்கிய அரபு அமீரகத்தின் ஒரு அமீரகமான துபாயில் உள்ள ஒரு 40 மாடிகளைக் கொண்ட கோபுரம் ஆகும். இக் கட்டிடம் 160&nbsp;மீ (526&nbsp;அடி) உயரம் கொண்டது. இக் கட்டிடத்தின் கட்டுமான வேலைகள் 2007 ஆம் ஆண்டில் நிறைவேறின.
# லேக் டெரஸ்



**லேக் டெரஸ்** ஐக்கிய அரபு அமீரகத்தின் ஒரு அமீரகமான துபாயில் ஜுமேரா லேக் டவர்ஸ் பகுதியில் உள்ள ஒரு 40 மாடிகளைக் கொண்ட ஒரு கட்டிடம் ஆகும். 187&nbsp;மீ (614&nbsp;அடி) மொத்த உயரம் கொண்ட இக் கட்டிடம் 2008 ஆம் ஆண்டில் கட்டி முடிக்கப்பட்டது.
# ரெய்க்ஸ்வியர்



**ரெய்க்ஸ்வியர்** என்ற பெயரில் 1919 முதல் 1935 வரை இயங்கிய ஜெர்மனியின் தேசிய இராணுவம் அழைக்கப்பட்டது. அதன் பின் வியர்மாக்ட் எனப் பெயர்மாற்றப்பட்டது.  

முதல் உலகப்போரின் முடிவில் ஜெர்மன் பேரரசு (German Empire) முற்றிலுமாக சிதையுண்டது. பலர் தங்கள் இருப்பிடங்களை தாங்களே அமைத்துக்கொள்ளும் நிலைமைக்குத் தள்ளப்பட்டனர். பலர் தொண்டர்ப் படைப்பிரிவு (Free Corps) என்று ஒன்றை தொண்டு அமைப்பாக அமைத்து அதன் மூலம் புரட்சிகளில் ஈடுபட்டனர். புதியதாக அமைந்த வெய்மர் குடியரசுக்கு இராணுவ அமைப்புத் தேவைப்பட்டது. மார்ச் 6, 1919 இல் சட்டவரைவின் மூலம் *ரெய்க்ஸ்வியர்* என்ற இவ்வமைப்பு உருவாக்கப்பட்டு இரண்டுப் பிரிவாக *ரெய்க்சீர்* மற்றும் ரெய்க்மெரைன் பிரிக்கப்பட்டது. ரெய்க்சீரில் 4 இலட்சம் வீரர்கள் சேர்க்கப்பட்டனர்.  

செப்டம்பர் 30, 1919 இல் இவ்வமைப்பு இடைக்கால இராணுவப்பிரிவாக செயல்பட்டது. ஜனவரி 1, 1921 இல் இந்த இராணுவ அமைப்பு கலைக்கப்பட்டு வெர்செய்ல் உடன்படிக்கை]யின்படி (1 இலட்சம் வீரர்களே இருக்க உடன்படிக்கை அனுமதித்தது) *ரெய்க்ஸ்வியர்* அதிகாரப்பூர்வமாக அமைக்கப்பட்டது.  

இது இரண்டு படைப்பிரிவை உள்ளடக்கியதாக உருவாக்கப்பட்டது.  
1. 7 காலாட்படைப் பிரிவை (Infantry Division) கொண்டது.
1. குதிரைப்படைப் (Cavalry) பிரிவு.

மற்றப் பிரிவுகளான ரெய்க்மெரைன், *கடற் படை*, *படைக்கலன்கள்* போன்ற பிரிவுகள் விலக்கிக்கொள்ளப்பட்டது. 1933 முதல் 1934 வரையில் இட்லர் ஜெர்மனியின் வேந்தரான காலத்தில் இப்படைப்பிரிவின் அதிகாரம் நாசிகளின் கைகளுக்குக் கிடைக்கும் வகையில் நீள் கத்திகளுடைய இரவு என்ற இரகசிய நிகழ்வு ஸ்ட்ரோமப்டேலுங் (எஸ் ஏ) தலைவர் எர்னஸ்ட் ரோம் எனபவருக்கு எதிராக நடத்தப்பட்டு அதன் முடிவில் எர்னஸ்ட் ரோம் மற்றும் பலர் கொல்லப்பட்டனர். அதன் பின் 1935 ல் இது விய்ர்மாக்ட் எனப் பெயர் மாற்றம் பெற்று மக்களால் அறியப்பட்டது.
# மரீனா ஹைட்ஸ் கோபுரம்



**மரீனா ஹைட்ஸ் கோபுரம்** ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 55 மாடிகளைக் கொண்ட ஒரு வதிவிடக் கட்டிடம் ஆகும் இக் கட்டிடம் 208&nbsp;மீ (684&nbsp;அடி) மொத்த உயரம் கொண்டது. மரீனா ஹைட்ஸ் கோபுரத்தின் கட்டுமான வேலைகள் 2006 ஆம் ஆண்டில் முடிவுற்றன.  

இக் கட்டிடத்தின் நிலத் தளத்தில் சில்லறை வணிகத்துக்கான இடவசதிகள் உள்ளன. ஒரு வணிக மையம், தானுந்துத் தரிப்பிடம், ஊழியர்களுக்கான தங்குமிட வசதிகள், இளைப்பாறு வசதிகள் என்பனவும் டெரசிலும், 30 ஆவது தளத்திலும் அமைந்துள்ளன.
# தமானி விடுதி மரீனா



**தமானி விடுதி மரீனா** ஐக்கிய அரபு அமீரகத்தின் துபாயில், துபாய் மரீனா என்னும் பகுதியில் பாரசீகக் குடாக் கடலைப் பார்த்தபடி அமைந்துள்ளது.  

தமானி விடுதி மரீனா அமைந்திருக்கும் துபாய் மரீனா பகுதி உயர் மட்டத்தினர் வாழும் பகுதியாகும். இது துபாய் ஊடக நகருக்கு அண்மையில் அமைந்துள்ளது. ஜெபல் அலி சுதந்திர வலயமும், அப் பகுதியில் அமையவுள்ள புதிய துபாய் உலக நடுவண் வானூர்தி நிலையமும் இதற்கு அண்மையிலேயே உள்ளன.
# செருமானியப் பேரரசு



**ஜெர்மன் பேரரசு** (German Empire) 1871 முதல் 1918 வரையுள்ள காலங்களில் ஜெர்மனி, 18 ம் நூற்றாண்டின் ஜெர்மன் பேரரசர் *முதலாம் வியெம்மால்* நிர்மாணிக்கப்பெற்ற இடங்கள் மற்றும் ஒருங்கிணைக்கப்பட்ட ஜெர்மனியை உள்ளடக்கிய பகுதிகள் ஜெர்மன் போரரசாக விளங்கியது. முதலாம் உலகப்போரினால் ஏற்பட்டத் தோல்வியாலும் பேரரசர் *இரண்டாம் வியெம்மின் * (நவம்பர் 28, 1918) பதவித் துறப்பாலும் இப்பேரரசு ஜெர்மன் குடியரசாக சிதறுண்டது. இந்த இடைப்பட்ட *47 வருட காலங்களில்* இப்பேரரசு தொழில் வளர்ச்சியிலும், பொருளாதாரத்திலும் அதீத வளர்ச்சி கண்டு ஐரோப்பிய நாடுகளிலேயே மிகச்சிறந்த நாடாக ஜெர்மன் புரட்சிகளினாலும், உலகப்போரின் தாக்கத்தினாலும் வீழும்வரைத் திகழ்ந்தது. இதன் கிழக்கு எல்லைகளாக இரஷ்யப்பேரரசும், மேற்காக பிரான்சும், தெற்காக ஆஸ்திரிய-அங்கேரி நாடுகளும் எல்லைகளாக அமைந்திருந்தன.  

## பெயர்க் காரணம்

இதன் அதிகாரப்பூர்வப் பெயராக *டியுச்சஸ் ரைய்க்* என்று 1871 முதல் 1943 வரை அழைக்கப்பட்டு வந்தது. இதன் பொருள் ஆங்கிலத்தில் ஜெர்மன் பேரரசு என்பதைக் குறிக்கும். இச்சொல்லே காலப்போக்கில் எளிமையாக ஜெர்மனி என்று அழைக்கப்பட்டது. அதிகாரப்பூர்வமற்றப் பெயராக டியுச்சஸ் கெய்ஸ்ரெய்க் என்று 1871 முதல் 1918 வரையுள்ளக் காலங்களில் ஜெர்மனி என்ற பொருள்படும்படி அழைத்துவந்தனர். இதுவே பின்னாளில் ரெய்க் அல்லது *ஜெர்மன் ரெய்க்* ஆனது. ரெய்க் என்று அழைக்கும் முறை முதலாம் ரெய்க் ரோமப் பேரரசர் காலத்திலிருந்தே இப்படி அழைக்கப்பட்டு பின் இரண்டாம் ரெய்க் காலம் தொடர்ந்து இப்பெயர் வந்தாதாக வரலாற்றியிலாளர் ஆர்தர் மோயிலர் குறிப்பிடுகிறார். இதைப்பார்த்தே நாசிக்கள் மூன்றாம் ரெய்க் என்று அவர்கள் கொள்கைக்குப் பெயராக பயன்படுத்திக் கொண்டனர் என்று குறிப்பிடுகிறார்.  

## ஜெர்மன் பேரரசில் பிஸ்மார்க்

1848 ல் ஜெர்மன் பேரரசு *புருஷ்யப் பிரதமர் * ஒட்டோ வோன் பிஸ்மார்க்கின் அதிகாரத்துக்குட்பட்டப் பேரரசராக இயங்கியது. இவர் ஆளுமையில் இந்நாட்டை கன்சர்வேட்டிவ் நாடாக மாற்றினார். புருஷ்யா மேலோங்கிய நிலையில் இருக்க ஜெர்மனியை உட்படுத்தினார். இதை சாத்தியமாக்க பிஸ்மார்க் *மூன்று போர்களை* ஜெர்மானியர்களுக்கு ஆதரவாக நடத்த வேண்டியதாயிற்று. 1864 ல் டென்மார்க்குக்கு எதிரான *இரண்டாம் ஷில்ஸ்விக் போர்*, 1866 ல் ஆஸ்திரியாவுக்கு எதிராக ஆஸ்திரியா-புருஷ்யாப் போர் மற்றும் 1870-71 ல் *இரண்டாம் பிரஞ்சு பேரரசை* எதிர்த்து *பிராங்கோ-புருஷ்யப் போர்* ஆகிய போர்கள் நடத்தப்பட்டன.
# மேன்டுவா மாகாணம்


**மேன்டுவா மாகாணம்**(இத்தாலியம்: *Provincia di Mantova*) என்பது, லோம்பார்டி நிருவாக மண்டலத்திலுள்ள ஒரு மாகாணமாகும். இதன் கீழ் ஏறத்தாழ எழுபது நகராட்சிகள் (அல்லது) நகரியங்கள் உள்ளன. இதன் தலைநகரம், மேன்டுவா நகரியம் ஆகும். இத்தலைநகரியப் பெயரிலேயே இம்மாகாணம், மேன்டுவா மாகாணம் என்றழைக்கப்படுகிறது.  
## மேன்டுவா மாகாணச் சிறப்புகள்
- Gonzagaபரம்பரை இங்கேயேத் தோன்றியது.
- இயேசுநாதரின் புனித இரத்தப் பகுதி இங்கே பாதுகாக்கப் பட்டுள்ளது.
- இதன் கீழ் 10கி.மீ. முதல் 102 கி.மீ. பரப்பளவுகள் கொண்ட 70 நகரியங்கள் உள்ளன.
- மூன்று பக்கங்களும் ஏரிகளால் சூழப்பட்டுள்ள நிலப்பரப்புகளைக் கொண்டதாகும்.
- virgil பிறப்பிடம் இங்குள்ளது.
- வீரமாமுனிவர் பிறப்பிடம் இங்குள்ளது.
- Andrea Mantegna என்ற ஓவியர் தன் வாழ்நாள் முழுதும் இங்கேயே வசித்தார்.
- முக்கிய நகரிய விவரங்கள் வருமாறு;-(மக்கள் தொகைக் கணக்கீடு - 2006 )
| மேன்டுவா நகரியம்(Mantua) | 48,023 |
| --- | --- |
| கேஃசுதிக்லியோன்(Castiglione delle Stiviere) | 20,296 |
| Suzzara | 18,643 |
| Viadana | 17,804 |
| Porto Mantovano | 15,612 |
| Curtatone | 13,033 |
| Castel Goffredo | 10,774 |
| Virgilio | 10,533 |
| Goito | 9,961 |
| Asola | 9,682 |
| Gonzaga | 8,652 |
| San Giorgio di Mantova | 8.275 |
| Roverbella | 8,056 |
| San Benedetto Po | 7,600 |
| Marmirolo | 7,399 |

## மேன்டுவா மாகாண எழில்கள்
# அல் அத்தார் வணிகக் கோபுரம்


**அல் அத்தார் வணிகக் கோபுரம்** (*Al Attar Business Tower*) ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 38 மாடிகளைக் கொண்ட ஒரு கட்டிடம் ஆகும். கோபுரத்தின் மொத்த கட்டமைப்பு உயரம் 158 மீ (518 அடி) ஆகும். இக்கோபுரம் தென்னாப்பிரிக்க கட்டுமான ஒப்பந்ததாரர் முர்ரே & ராபர்ட்சால் கட்டப்பட்டது. இந்த வணிகக் கோபுரத்தின் உரிமையாளர் அல் அத்தர் பிராப்பர்டீசு என்பவராவார். 1999 ஆம் ஆண்டில் கட்டிமுடிக்கப்பட்டது.  

குடியிருப்புகள், வணிக கடைகள், உணவு விடுதிகள், விடுதி கட்டிடங்கள் மற்றும் பிரபலமான கடைகள் இங்குள்ளன. இந்தப் பகுதி எப்போதும் தொழில் வல்லுநர்கள் மற்றும் பணிபுரியும் நபர்களால் பரபரப்பாக காணப்படும். துபாய் பேரங்காடி, உலக வர்த்தக மையம், துபாய் பன்னாட்டு நிதி மையம் போன்ற முக்கியமான அலுவலகங்களுக்கு அருகில் அல் அத்தார் வணிகக் கோபுரம் அமைந்துள்ளது.
# சைபா கோபுரங்கள்



**சைபா கோபுரங்கள்** ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள இரண்டு வதிவிடக் கோபுரங்கள் ஆகும். **ஷைபா கோபுரம் 1** இவற்றுள் அதிக உயரம் கொண்டது. 155 மீட்டர் (509 அடி) மொத்த உயரமும் 34 மாடிகளையும் கொண்டது. மற்றக் கோபுரமான **ஷைபா கோபுரம் 2**, 27 மாடிகளுடன் 135 மீட்டர் (443 அடி) உயரம் கொண்டது. இதன் கட்டுமான வேலைகள் 2008 இல் நிறைவேறின.  

"சைபா கோபுரம் 1", 268 வதிவிட அலகுகளைக் கொண்டது. இரண்டு கோபுரங்களுக்கும் பொதுவாக நீச்சல் குளம், உடற் பயிற்சிக்கூடம் போன்ற வசதிகளும் உள்ளன.  

## வெளியிணைப்புகள்
- ஷைபா கோபுரங்கள் எம்போரிஸ்.காமில்
- ஷைபா கோபுரம் 1ஸ்கைஸ்ரேப்பர்பேஜ்.காமில்
- ஷைபா கோபுரம் 2 ஸ்கைஸ்கிரேப்பர்பேஜ்.காமில்
# வெள்ளை ரோசா


**வெள்ளை ரோசா** (*The White Rose*, ஜெர்மன்: die Weiße Rose) என்பது நாசி ஜெர்மனியில் வன்முறையற்ற முறையில் போராடிய ஒரு மாணவர் குழுவாகும். இக்குழுவில் மியூனிக் பல்கலைக்கழகத்தைச் சேர்ந்த சில மாணவர்களும் அவர்களின் மெய்யியல் பேராசிரியரும் அங்கம் வகித்தனர். இவர்கள் ஜூன் 1942 முதல் பெப்ரவரி 1943 ஆம் ஆண்டு வரையில் ஜெர்மனியின் தலைவர் அடால்ப் இட்லருக்கு எதிராக அநாமதேயத் துண்டுப்பத்திரிகைகளை வெளியிட்டு வந்ததன் மூலம் புகழ் பெற்றனர்.  

இக்குழுவின் ஆறு முக்கிய உறுப்பினர்கள் நாசி ஜெர்மனியின் இரகசியக் காவல்துறை அமைப்பான கெஸ்டாப்போக்களினால் கைது செய்யப்பட்டு அவர்களுக்கு மரண தண்டனை விதிக்கப்பட்டது. இவர்கள் பெப்ரவரி 22, 1943 இல் தூக்கிலிடப்பட்டார்கள். இவர்களின் ஆறாவது துண்டுப் பத்திரிகையின் வாசகங்கள் ஜெர்மனியில் இருந்து ஸ்காண்டினேவியாவினூடாகக் கடத்தப்பட்டு பிரதி பண்ணப்பட்டு *மியூனிக் மாணவர்களின் அறிக்கை* என்று பெயரிடப்பட்டு ஜூலை 1943 இல் இரண்டாம் உலகப் போரின் நேச நாடுகளினால் விமானங்கள் மூலம் ஜெர்மனி மீது வீசப்பட்டன.  

இன்று, வெள்ளை ரோசா இயக்க உறுப்பினர்கள் ஜெர்மனி அரசினரால் மாவீரர்களாக மதிக்கப்பட்டு அவர்களுக்கு நினைவுச் சின்னங்களும் எழுப்பப்பட்டுள்ளன.
# உழவு இயந்திரம்



**உழவு இயந்திரம்**,(Tractor) உழுவுந்து, இழுவை இயந்திரம், தானுந்துக் கலைப்பை என்பது வயலை உழுவதற்குப் பயன்படும் இயந்திரமாகும். கலப்பையில் மாட்டைப் பூட்டி உழுவது போல, கலப்பை பூட்டப்பட்ட இந்த இயந்திரத்தால் உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.  

## சொற்பிறப்பியல்
உழவு இயந்திரம் எனும் சொல் இலத்தீனின் *trahere* என்பதிலிருந்து வந்தது. இதற்கு இழுக்க என்பது பொருளாகும்.
# பெப்ரவரி 20, 2009 வான்கரும்புலிகள் கொழும்பில் தாக்குதல்

## விடுதலைப்புலிகளின் செய்திக்குறிப்பு

சிறிலங்காவின் தலைநகர் கொழும்பில் அமைந்துள்ள சிறிலங்கா வான் படை தலைமையகம் மீதும் கட்டுநாயக்கவில் அமைந்துள்ள வான்படை தளம் மீதும் 20.02.2009 அன்று வெள்ளிக்கிழமை இரவு 10:00 மணிக்கு தமிழீழ விடுதலைப் புலிகளின் வான்கரும்புலிகள் வெற்றிகரமான தாக்குதல்களை நடத்தியுள்ளனர்.  

வான்படையின் தலைமையகமும் கட்டுநாயக்க வான்படை தளமும் தமிழ் மக்கள் மீதான வான் தாக்குதல்களுக்கு முக்கிய பங்கை வகிக்கும் வானூர்தி தளங்களாகும்.  

வான் புலிகளின் கரும்புலிகளான கேணல் ரூபன்,லெப்.கேணல் சிரித்திரன்  
ஆகியோர் இத்தளங்கள் மீது வெற்றிகரமான தாக்குதல்களை நடத்தினர்.  

## இலங்கை பாதுகாப்பு அமைச்சு

இலங்கை உள்நாட்டு இறைவரித் திணைக்களத்தின் மீது விடுதலைப் புலிகளின் வானூர்திகள் குண்டுகளை வீசியுள்ளன என்றும் இதனால் இறைவரி திணைக்கள கட்டிடம் சேதமடைந்ததாகவும் அங்கிருந்த பலர் காயமடைந்ததாகவும் பாதுகாப்பு அமைச்சு தளம் தெரிவித்தது.  

## ஏனையவை

சிறிலங்கா தலைநகரில் வான் வழியாக கரும்புலி தாக்குதல் நடாத்தி வீரச்சாவடைந்த கேணல் ரூபன் - தாக்குதலுக்கு முன்னதாக - உலகத் தமிழர்களை நோக்கிய எழுதிய கடிதத்தினை தமிழீழ விடுதலைப் புலிகள் வெளியிட்டனர்.  

"தமிழர்களின் குரலை உலகம் செவிமடுக்கும் இன்றைய கட்டத்தில், விடுதலைப் புலிகளும் தமிழர்களும் வேறு வேறு அல்ல; இது ஒரு மக்கள் போராட்டம் என்று இந்த உலகத்திற்கு எடுத்துக் கூறுங்கள்" என அவர் உலகத் தமிழர்களிடம் வேண்டுகோள் விடுத்தார்.
# வேளாண்மைக் கருவிகள் இயந்திரங்கள் பட்டியல்



## உழுதல்/பதப்படுத்தல்
- ஏர்
- மண்வெட்டி
- உழவு இயந்திரம்

## விதைத்தல்/நடுதல்
- விதைக் கலப்பை

## பராமரிப்பு

- களை வெட்டும் இயந்திரம்
- நீர்பாசன இயந்திரம்
- ஊசலாடும் கூடை
- வேளாண் வானூர்தி

## அறுவடை
- தாள்க்கத்தி

## கதிர் அடித்தல்
- கதிரடி இயந்திரம்
- களம், படல்

## அறுவடைக்குப் பின்பு
- உமி நீக்கி

## பலசெயல் கருவிகள்
- இணை அறுவடை இயந்திரம்

## இதர
- மாட்டு வண்டி
# வேதித் தொழிற்துறை



**வேதித் தொழிற்துறை** வேதிப் பொருள்களை உற்பத்தி செய்யும் தொழிற்துறையாகும். நெகிழி, ரப்பர், கண்ணாடி, உரம், மருந்து என பலதரப்பட்ட வேதிப் பொருள்கள் வாழ்வுக்கு அடிப்படையாக அமைகிறன. உலக வேதித் தொழிற்துறை 3 டிரில்லியன் பெறுமதி வாய்ந்தது. இத்துறையின் முக்கிய நிறுவனங்கள் மேற்கு ஐரோப்பா, வட அமெரிக்கா, நிப்பான் ஆகிய இடங்களில் உள்ளன.  

## அளவீடுகள்
- உலக பெறுமதி = 3 டிரிலியன்
- உலக பெறுமதி வீதம் =
- தொழிலாளர்கள் எண்ணிக்கை:

## உற்பத்திகள்
மூலப்பொருள்களை (எண்ணெய், இயற்கை எரிவளி, காற்று, நீர், உலோகம், கனிமங்கள் போன்றவற்றை ) 70,000 தயாரிப்புகளுக்கும் மேலாக வேதித் தொழிற்துறை உருமாற்றுகிறது. உலகம் எங்கும் உள்ள இரசாயனத் தொழிற்சாலை வெளிப்பாட்டில் 80% மாக பல்பகுதியங்களும் , நெகிழிகளும் ( குறிப்பாக பாலியெத்திலீன் , பாலிபுரோப்பிலீன் , பாலிவைனைல் குளோரைடு , பாலியெத்திலீன் டெரிபித்தலேட் , பாலிச்டைரின் மற்றும் பாலிகார்போனேட் ) உள்ளன . இரசாயனங்கள் வாடிக்கையாளர் சரக்குகள் , விவசாய ரசாயனங்கள் , உருவாக்கம் , கட்டுமானம் , தொழிற்சாலை சேவைகள் போன்ற பல பொருட்களுக்கு உதவுகிறது. இரசாயன தொழிற்சாலைகள் அதன் உற்பத்தியில் இருந்து 26% விழுக்காடு அதற்கே செலவிடப்படும் . ரப்பர் ,நெகிழிப் பொருள்கள் , துணிகள் , ஆடைகள் , எண்ணெய் சுத்திகரிப்பு , காகிதம் , மூல உலோகங்கள் போன்ற பெரும்பாலான வாடிக்கையாளர்கள் இதில் அடங்கும் .  

## முக்கிய நிறுவனங்கள்
- BASF
- Dow Chemical
- Shell Chemicals
- Bayer
- INEOS
- Exxonmobile
- DuPont
# ஏ. எஸ். எல். வி

**ஏ. எஸ். எல். வி** (*Augmented Satellite Launch Vehicle*) என்பது இந்திய விண்வெளி ஆய்வு மையமான இஸ்ரோ (ISRO) வினால் இயக்கப்படும் செயற்கைக்கோள்களை ஏவும் ஒரு மீளப் பாவிக்கமுடியாத விண்கலமாகும். இந்த விண்கலம் தற்போது செயல்பாட்டில் இல்லை.  

## ஏவப்பட்ட செயற்கைக் கோள்கள்
| 3 D1 | 24 மார்ச் 1987 | சிறீஅரிக்கோட்டா | Stretched Rohini Satellite SROSS-A, 150 கிகி | தோல்வி; First stage did not ignite after strap-on burnout. |  |
| --- | --- | --- | --- | --- | --- |
| 3 D2 | 12 ஜூலை 1988 | சிறீஅரிக்கோட்டா | Stretched Rohini Satellite, SROSS-B, 150 கிகி | தோல்வி |  |
| 3 D3 | 20 மே 1992 | சிறீஅரிக்கோட்டா | Stretched Rohini Satellite, SROSS-C, 106 கிகி | பகுதி வெற்றி. |  |
| 3 D4 | 4 மே 1994 | சிறீஅரிக்கோட்டா | Stretched Rohini Satellite, SROSS-C2, 113 கிகி | வெற்றி. | } |